Diari Oficial de la Generalitat Valenciana


Sumari del DOGV 7874, del 15-09-2016 (2016/7086)

DECRET 116/2016, de 9 de setembre, del Consell, de cessament i nomenament en una vocalia del Consell d'Administració de l'Autoritat Portuària de Castelló.
----------------------------------------------------------------------------------------------------------------------------------------------------------

### Dades del document

Número de DOGV
:   7874

Data del DOGV
:   15-09-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/7086


Data del document
:   09-09-2016

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Decret

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * Castelló de la Plana
    * instal·lació portuària

DECRET 116/2016, de 9 de setembre, del Consell, de cessament i nomenament en una vocalia del Consell d'Administració de l'Autoritat Portuària de Castelló. [2016/7086]  
L'article 30.1.c del Text Refós de la Llei de Ports de l'Estat i de la Marina Mercant, aprovat pel Reial Decret Legislatiu 2/2011, de 5 de setembre, i els articles 1, 2 i 3 del Decret 167/2010, de 15 d'octubre, del Consell, pel qual es determina la composició dels consells d'administració de les autoritats portuàries d'Alacant, Castelló i València, estableixen que els esmentats consells estaran formats, respectivament, per la Presidència de l'entitat, la Capitania Marítima i 13 vocalies.  
  
L'apartat 2 de l'article 30 del mencionat text refós estableix que la designació de les vocalies haurà de fer-se necessàriament a proposta de les administracions públiques i entitats i organismes representats en el consell d'administració. Així mateix, indica que la separació dels membres de les vocalies del consell d'administració serà acordada per l'òrgan competent de la comunitat autònoma, a proposta de les organitzacions, organismes i entitats que representen.  
En l'àmbit de la Comunitat Valenciana aquesta competència correspon al Consell, segons disposa l'article 17.b de la Llei 5/1983, de 30 de desembre, del Consell.  
Mitjançant el Decret 24/2014, de 7 de febrer, del Consell, pel qual cessa i es nomena un vocal del Consell d'Administració de l'Autoritat Portuària de Castelló, es va nomenar María José Ruiz Sánchez, com a vocal del Consell d'Administració de l'Autoritat Portuària de Castelló, en representació de l'Administració General de l'Estat.  
El president de l'ens Ports de l'Estat ha formulat proposta per al cessament de María José Ruiz Sánchez i el nomenament d'Alberto Torró Molés, com a vocal del Consell d'Administració de l'Autoritat Portuària de Castelló en representació de l'Administració General de l'Estat.  
Per tot això, de conformitat amb el que establixen els articles 17.b, 18.f, 28.c, 31 i 33 de la Llei 5/1983, de 30 de desembre, de la Generalitat, del Consell, a proposta de la consellera d'Habitatge, Obres Públiques i Vertebració del Territori, el Consell, en la reunió del dia 9 de setembre de 2016,  
  
DISPOSA  
  
Article 1  
Cessar María José Ruiz Sánchez com a vocal del Consell d'Administració de l'Autoritat Portuària de Castelló, en representació de l'Administració General de l'Estat.  
  
Article 2  
Nomenar Alberto Torró Molés com a vocal del Consell d'Administració de l'Autoritat Portuària de Castelló, en representació de l'Administració General de l'Estat.  
  
DISPOSICIÓ FINAL   
  
Única  
1. Allò que disposa l'article 1 d'aquest decret tindrà efectes des del dia que es publique en el Diari Oficial de la Comunitat Valenciana.  
2. Allò que disposa l'article 2 d'aquest decret tindrà efectes des de l'endemà de la publicació en el Diari Oficial de la Comunitat Valenciana.  
  
València, 9 de setembre de 2016  
  
El president de la Generalitat,  
XIMO PUIG I FERRER  
  
La consellera d'Habitatge, Obres Públiques i Vertebració del Territori,  
MARÍA JOSÉ SALVADOR RUBERT